10.06.2015                                                                                    
                                                                                    Проект
 ЗАКОН 
за изменение и допълнение на 
Закона за регионалното развитие

 /Обн., ДВ, бр. 50 от 2008 г., изм. и доп., бр. 47, 82 и 93 от 2009 г., бр. 82 от 2012 г., бр. 66 от 2013 г., бр. 22 и 98 от 2014 г., бр. 9 и 14 от 2015 г./
 
§ 1. В чл. 1, т. 2 се изменя така:
     „2. планирането на пространственото развитие на територията на национално и регионално равнище“.

§ 2.  В чл. 2 се правят следните изменения и допълнения:
1.	Алинея 1 се отменя.
2.	Създава се ал. 3:
„(3) Държавната политика за регионално развитие се основава на следните принципи:

1.стратегически  подход на планиране;
2. програмиране и концентрация на ресурсите;
3. допълване на финансирането от национални публични източници при съвместно финансиране с ресурси от частни източници и от международни финансови институции;
4. междуведомствена координация на дейността на компетентните органи в процеса на планирането, програмирането, ресурсното осигуряване, реализацията, наблюдението и оценката;
5. съгласуваност с другите структуроопределящи политики, инструменти и действия на международно, национално, регионално и местно равнище;
6. партньорство, публичност и прозрачност на всички нива при осъществяване на планирането, програмирането, финансирането, наблюдението и оценката.“

§ 3. Член 2а се отменя.

§ 4. Член 3 се изменя така:
„ Чл. 3. (1) Планирането на пространственото развитие на територията обхваща система от нормативно регламентирани документи, които целят:
1. интегриране в европейското пространство;
2. развитие на балансирана полицентрична мрежа и интегрирано градско възстановяване и развитие;
3. териториална свързаност и достъп до обществени и частни услуги;
4. устойчиво развитие и съхранено природно и културно наследство;
5. подобряване състоянието на специфични територии с неблагоприятни социално-икономически, географски и демографски характеристики; 
6. насърчаване на конкурентоспособността и иновациите;
7. териториална интеграция на трансграничните райони и на транснационално ниво.
(2) Държавната политика за регионално  развитие  и структуроопределящите политики се провеждат съгласувано и във взаимодействие с Националната концепция за пространствено развитие и регионалните схеми за пространствено развитие.“
§ 5. В чл. 5 се правят следните изменения и допълнения:
1.	В ал. 2 накрая се добавя „с неблагоприятни социално-икономически, демографски и географски  характеристики“.
2.	Алинея 4 се изменя така:
„(4) Териториалният обхват на районите за целенасочена подкрепа се определя, като се отчита географското местоположение и категориите на общините, определени по реда на Закона за административно-териториалното устройство на Република България.“ 
3.	Алинея 5 се отменя.
§ 6. Член 6 се изменя така:
   „Чл. 6.  (1) В териториалния обхват на район за целенасочена подкрепа се включват: 
     1. общините от четвърта и пета категория;
     2. общините от втора и трета категория с географско местоположение в планински, полупланински или пограничен район.
(2) Общините с географско местоположение в планински, полупланински или пограничен район се определят с правилника за прилагане на закона.“
§ 7. В чл. 7, ал. 1 се изменя така:
„(1) Промени в териториалния обхват на районите за целенасочена подкрепа се допускат при настъпили промени в категориите на съответните общини.“
§ 8. В наименованието на глава втора „а“ думата „стратегическо“ се заличава.
§ 9. В чл. 7а се правят следните изменения и допълнения:
1.	В ал. 1 думите „Стратегическото планиране“ се заменят с „Планирането“, а думите „национално, регионално и общинско“ се заменят с „национално и регионално“.
2.	В ал. 2, т. 4 се отменя.
3.	Създават се ал. 3 и 4:
„(3) Документите по ал.2 се намират в йерархична съподчиненост и се разработват за срок до 15 г., с изключение на елементите на техническата  инфраструктура, които се планират за период до 30 г.
(4) Секторните стратегически документи на национално и регионално равнище се разработват в съответствие с действащите документи по ал. 2.”
§ 10. В чл. 7б се правят слените изменения и допълнения:
1.	Алинеи 2 и 3 се изменят така:
„(2) Националната концепция за пространствено развитие отчита действащите стратегически документи на международно равнище в областта на пространственото развитие и националните стратегически документи за развитие на отделните сектори - транспорт, околна среда, енергетика, икономика, здравеопазване, образование, туризъм и др.
(3) Националната концепция за пространствено развитие определя дългосрочни перспективи и цели за пространствено развитие на националната територия.“
2. в ал. 4 се създава т. 8:
„8. резултатите от обществените консултации и отразяването им в документа.“
§ 11. В чл. 7в се правят следните изменения и допълнения:
1.Алинеи 2 и 3 се изменят така:
„(2) Регионалната схема за пространствено развитие на район от ниво 2 се разработва в съответствие с действащата Национална концепция за пространствено развитие и отчита предвижданията на регионално ниво на секторните стратегии в областта на икономическото развитие, здравеопазването, образованието и науката, транспорта, водния сектор, енергетиката, широколентовите комуникации, туризма и околната среда.
(3) Регионалната схема за пространствено развитие на район от ниво 2 определя дългосрочни перспективи и цели за пространствено развитие на територията на района.“ 
2. В ал. 4:
а) т. 2 се изменя така:
„2. функционални зони на градовете- строителни граници и периферни зони на влияние извън строителните граници, строителни граници на центрове на общини и строителни граници  на селищни образувания с национално значение по Закона за административно-териториалното устройство на Република България;“;
б) създават се т. 9 и 10:
„9. териториален модел за развитието  на територията на района;
10. резултатите от обществените консултации и отразяването им в документа.“
§ 12. В чл. 7г се правят следните изменения и допълнения:
1.	Алинеи 2 и 3 се изменят така:
„(2) Регионалната схема за пространствено развитие на район от ниво 3 се разработва в съответствие с действащата регионална схема за пространствено развитие за района от ниво 2 и отчита предвижданията на областно ниво на секторни стратегии в сферата на транспорта, енергетиката, широколентовите комуникации, водния сектор, икономиката, туризма, околната среда, науката и образованието, здравеопазването и др.
(3) Регионалната схема за пространствено развитие на район от ниво 3 определя дългосрочни перспективи и цели за пространствено развитие на територията на областта.“
2. В ал. 4:
а) т. 2 се изменя така:
„2. функционални зони на градовете - строителни граници  и периферни зони на влияние извън строителните граници, строителни граници на  центровете на общини и  на други населени места, изявени като центрове, строителни граници на селищни образувания с национално и местно значение по Закона за административно-териториалното устройство на Република България;“;
б) създават се т. 9 и 10:
„9. териториален модел за развитието -  на територията на областта;
10. резултатите от обществените консултации и отразяването им в документа.“
§ 13. Член 7д се изменя така:
„Чл. 7д. Условията, редът и сроковете за изготвяне, съгласуване, приемане, актуализиране и изпълнение на концепцията и схемите за пространствено развитие по чл. 7б – 7г се определят с наредба, приета от Министерския съвет по предложение на министъра на регионалното развитие и благоустройството.“
§ 14. В наименованието на глава трета думите „и програмиране“ се заличават.
§ 15. В чл. 8, ал. 2 се изменя така:
„(2) Системата от документи за стратегическо планиране на регионалното развитие е основа за програмиране на регионалното развитие.“
§ 16. Член 9 се изменя така:
„Чл. 9. (1) Системата от документи за стратегическо планиране на регионалното развитие обхваща:
1. Националната стратегия за регионално развитие;
2. регионалните планове за развитие;
3. областните стратегии за развитие;
4. общинските планове за развитие;
5. интегрираните планове за градско възстановяване и развитие.
(2) Документите по ал. 1 служат за:
1. определяне на актуалните проблеми, нуждите и потенциалите за развитие на районите, общините и градовете, които се отчитат при разработването на инвестиционни  програми, включително съфинансирани от фондовете на Европейския съюз.	
2. идентифициране на проекти, допринасящи за постигане на националните цели и приоритетите за регионално и местно развитие.“
§ 17. В чл. 10, ал. 3 се правят следните изменения и допълнения:
1.Създава се нова т. 6:
„6. насоки за подпомагане на градовете от йерархизираната система от градове-центрове на национално и регионално равнище в съответствие със стратегията за пространствено развитие на страната;“.
2.	Досегашната т. 6 става т. 7.
§ 18. В чл. 11, ал. 4 се правят следните изменения и допълнения:
1.Създават се нови т. 3, 4 и 5:
„3. списък на големи проекти с регионално значение;
4. мерки за градско възстановяване и развитие, които ще се прилагат по отношение на големите, средните и малките градове и крайградските зони;
5. мерки  и дейности за адаптиране на района към промените в климата;“
2. Досегашните т.3, 4, 5, 6 и 7 стават съответно т. 6, 7, 8, 9 и 10.
§ 19. В чл. 12 се правят следните изменения и допълнения:
1.	В ал. 3:
а/ създават се нови т. 5 и 6:
„5. мерките и средствата за реализация на дейности в районите за целенасочена подкрепа;
6. насоки и мерки за развитие на териториалното сътрудничество;“
б/ досегашните т. 5, 6 и 7 стават съответно т.7, 8 и 9.
2.	В ал. 4 накрая се добавя „по предложение на областния управител“.
§ 20. В чл. 13, ал. 1 думите „концепцията за пространствено развитие“ се заменят с „общия устройствен план“.
§ 21. Създава се нов чл. 13а:
 „Чл. 13а. Интегрираните планове за градско възстановяване и развитие осигуряват пространствена, времева и фактическа координация и интеграция на различни политики и планови ресурси за постигане на дефинираните цели за трайно подобряване на икономическото, социалното и екологичното състояние на дадена градска територия.“
§ 22. В чл. 14 думите „ по чл. 9, т. 4 – 7“ се заменят с „по чл. 9, ал. 1, т. 1 - 4“.
§ 23. Член 15 се отменя.
§ 24. В чл. 16 се правят следните изменения и допълнения:
1.В ал. 1, т. 1 се отменя.
2. В ал. 2 след думата „отчитат“ се добавя „предвижданията на националната концепция за пространствено развитие и“.
§ 25. В чл. 17 се правят следните изменения и допълнения:
1.	В т. 5 след думата „изработването“ се добавя „и контролира прилагането“
2.	Точка 8 се отменя.
3.	В т. 9 думите „т. 4 – 7“ се заменят с „ал. 1, т. 1 – 4“.
4.	Точка 10 се изменя така:
„10. дава методически указания на органите, участващи в разработването  и прилагането на  интегрирани планове за градско възстановяване и развитие;“.
5. В т. 11 се правят следните изменения:
а) думата „концепциите“ се заменя с думата „концепцията“;
б) думите „чл. 7б - 7д“ се заменят с „чл. 7б – 7г“. 
§ 26. В чл. 18 се правят следните допълнения:
1.	В ал. 4 след думите „Министерството на вътрешните работи“ се добавя „Министерството на образованието и науката и Министерството на културата“.
2.	В ал. 7 след думите „от съответния район“ се добавя „на университети и научни организации“, а след думите „юридически лица“ се добавя „и граждански организации“.
§ 27. В чл. 19 се правят следните изменения и допълнения:
1.	В ал. 1:
а) в т. 2 след думите „проектите на“ се добавя „регионалните схеми за пространствено развитие и“;
б) създава се нова т. 5:
„5. обсъжда инвестиционни намерения за територията на района и съответните области по предложение на министрите, ръководителите на ведомства и областните управители;“
в) досегашните т. 5 и 6 стават съответно т. 6 и 7;
г) досегашната т. 7 става т. 8 и в нея думите „националната стратегическа референтна рамка“ се заменят със „Споразумението за партньорство с Европейската комисия“;
д) досегашната т. 8 става т. 9 и се изменя така:
„9. разглежда резултатите и приема становища по изпълнението и въздействието на програмите, съфинансирани от фондовете на Европейския съюз, върху развитието на района;“;
е) досегашната т. 9 става т. 10;
ж) създава се т. 11:
„11. дава предложения на компетентните органи за промени в секторните стратегии за развитие във връзка с развитието на района;“;
з) досегашната т. 10 става т. 12.
2.В ал. 3, т. 1 думите „националната стратегическа референтна рамка“ се заменят със „Споразумението за партньорство с Европейската комисия“.
3. В ал. 4:
а) в т. 1 думите „операциите по оперативните програми“ се заменят с „програмите“;
б) в т. 2 думата „операциите“ се заменят с „програмите“, а думите „оперативните програми“ се заменят с „програмите“;
в) създава се нова т. 4:
„4. заседава два пъти годишно;“;
г) досегашната т. 4 става т. 5.
§ 28. В чл. 20 се правят следните изменения:
1.	В ал. 2, т. 4 се отменя.
2.	В ал. 3 думите „Министерството на финансите“ се заменят с „администрацията на Министерския съвет“.
§ 29. В чл. 21 се правят следните изменения и допълнения:
1.	В т. 2 след думите „за развитие“ се добавя „и проекта на регионалната схема за пространствено развитие на областта“.
2.	Точка 3 се отменя.
3.	Точка 7 се изменя така:
„7. координира изпълнението на  секторни стратегически документи, засягащи развитието на областта.“
§ 30. В чл. 22 се правят следните изменения и допълнения:
1.	В ал. 2 накрая се добавя „ и ръководителите на териториалните звена на централната изпълнителна власт на територията на областта“.
2.	 В ал. 3 след думите „юридически лица“ се добавя „ и на граждански организации“.
3.	Алинея 5 се изменя така:
„(5) По решение на областния съвет за развитие се създават постоянни или временни комисии, които подпомагат дейността му. Постоянните комисии се създават в областта на пространственото развитие, устройството на територията и строителството, индустрията и новите технологии, транспорта и енергетиката, туризма и околната среда, здравеопазването, образованието, пазара на труда и др.“
4.	В ал. 7 след думата „постоянните“ се добавя „и временните“.
§ 31. В чл. 23 се правят следните изменения:
1.	В т. 1 думите „на концепцията за пространствено развитие на общината и ги“ се заменят с „и го“.
2.	Точка 3 се отменя
§ 32. В чл. 24  се правят следните изменения и допълнения:
1.	Точка 2 се отменя.
2.	В т. 3 след думите „устройствен план“ се добавя „ с общинския план“, а думите „на общината с концепцията за пространствено развитие на общината“ се заличават.
§ 33. Член 25 се отменя.
§ 34. В чл. 27 се правят следните изменения и допълнения:
1.	Досегашния текст става ал. 1 и в нея т. 2 и т. 5 се изменят така:
„2. подготовка и актуализация на Националната концепция за пространствено развитие и схемите за пространствено развитие на районите от ниво 2 и ниво 3;
5. извършване на наблюдение и оценка на регионалното развитие и наблюдение на прилагането на Националната концепция за пространствено развитие и на схемите за пространствено развитие на районите от ниво 2 и ниво 3;“.
2. Създава се ал. 2:
„(2) Ежегодно компетентният орган за разработването на стратегиите и плановете по чл. 9, ал. 1, т. 1 – 4, на Националната концепция за пространствено развитие и на Регионалните схеми за пространствено развитие планира необходимите финансови ресурси за изпълнение на дейностите по разработване, актуализация, наблюдение и оценка в рамките на бюджетната процедура, като средствата се осигуряват в рамките на Закона за държавния бюджет за съответната година.
§ 35. В чл. 31, ал. 1 думите „по чл. 9, т. 5 и 7“ се заменят с „по чл. 9, ал. 1, т. 2 и 4“.
§ 36. В чл. 32, ал. 1 думите „по чл. 9, т. 5 и 7“ се заменят с „по чл. 9, ал. 1, т. 2 и 4“.
§ 37. В чл. 33 се правят следните изменения:
1.	В ал. 1 думите „по чл. 9, т. 4 - 7“ се заменят с „по чл. 9, ал. 1, т. 1 - 4“, а думите „не по-късно от 4 години от началото“ се заменят с „към средата“.
2.	В ал. 2, т. 4 думата „актуализация“ се заменя с „изпълнението“.
§ 38. В чл. 34, ал. 1 думите „по чл. 9, т. 4 - 7“ се заменят с „по чл. 9, ал. 1, т. 1 - 4“.
§ 39. В чл. 35 думите „по чл. 9, т. 4 - 7“ се заменят с „по чл. 9, ал. 1, т. 1 - 4“.
§ 40. Създава се глава седма:

„Глава седма
Наблюдение на пространственото развитие
Чл.38. Наблюдението на Националната концепция и на  регионалните схеми за пространствено развитие по чл. 7а , ал. 2, т. 1-3 цели ефективно управление и използване потенциалите на територията.
Чл. 39. (1) За  наблюдението на Националната концепция за пространствено развитие и на регионалните схеми за пространствено развитие се изготвят  доклади  на всеки три години от органа компетентен за разработването на съответната схема.
      (2) Докладите  по ал.1 съдържат:
1.оценка на напредъка по реализация на предвижданията на Националната концепция за пространствено развитие;
2.изводи и  препоръки за актуализация на Националната концепция  и на  регионалните схеми за пространствено развитие;
	(3) Докладите по ал.1 се съгласуват и приемат по реда на приемане  на съответния документ.
	Чл. 40.  За наблюдението на Националната концепция и на регионалните схеми за пространствено развитие, както и за изготвянето на докладите за напредъка по прилагането им се използват географски информационни системи.“
	§ 41. В § 1 от допълнителните разпоредби се правят следните изменения и допълнения:
1.	Точка 2 се отменя.
2.	Точка 3 се изменя така:
„3. „Споразумение за партньорство“  е документ, в който е определена стратегията на Република България, приоритетите и организацията за ефективното и ефикасно използване на европейските структурни и инвестиционни фондове за целите на изпълнението на стратегията на Европейския съюз за интелигентен, устойчив и приобщаващ растеж и който е одобрен от Европейската комисия.“
3. Точка 4 се изменя така:
„4. "Оперативни програми" са документите съгласно дефиницията по чл. 2, ал. 6 на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета.“ 
4. Точка 6 се изменя така:
„6. "Интегриран план за градско възстановяване и развитие" е стратегия, с която се определят интегрирани действия за справяне с икономическите, екологичните, климатичните, демографските и социалните  проблеми в градските райони, като се отчита необходимостта от насърчаване на нови връзки между градските и селските райони, разработена за прилагането на оперативните програми, финансиращи проекти в градовете.“
5.	Точка 7 се изменя така:
„7. "Централно координационно звено" е структурата, която координира и следи изпълнението на целите на Споразумението за партньорство в процеса на усвояване на средствата от Европейските структурни и инвестиционни фондове в страната.“
6.	Създават се т. 9, 10, 11 и 12:
„9. „Национален орган“ е структурата в Министерството на регионалното развитие и благоустройството, определена като партнираща на управляващия орган на съответната програма за териториално сътрудничество.
    10. „Планински район“ обхваща административни единици от ниво община, чиито територии попадат най-малко 50 % във височинния пояс с долна граница 700 м надморска височина.
11. „Полупланински район“ обхваща административни единици от ниво община, чиито територии попадат най-малко 50% във височинния пояс с долна граница 500 м и горна граница под 700 м надморска височина или по-малко от 50% при наличието на някой от следните показатели:
а. наклон на склона не по-малък от 10%;
б. хоризонтално разчленение на релефа равно или над 2 км/кв. км;
в. вертикално разчленение на релефа равно или над 200 м/кв. км;
г. климатичен контраст равен или над 35%, определен по данни на Българската академия на науките.
12. „Пограничен район“ обхваща административни единици от ниво община, за чиито територии се отчита наличието на съвпадение на част от административните им граници с държавната граница.“

Преходни и заключителни разпоредби
§ 42. В Закона за устройство на територията /Обн. ДВ, бр.1 от 2001г., изм., бр.41 от 2001г., изм., бр.111 от 2001г., изм., бр.43 от 2002г., изм., бр.20 от 2003г., изм., бр.65 от 2003г., изм., бр.107 от 2003г., изм., бр.36 от 2004г., изм., бр.65 2004г., изм., бр.28 от 2005г., изм., бр.76 от 2005г., изм., бр.77 от 2005г., изм., бр.88 от 2005г., изм., бр.94 от 2005г., изм., бр.95 от 2005г., изм., бр.103 от 2005г., изм., бр.105 от 2005г., изм., бр.29 от 2006г., изм., бр.30 от 2006г., изм., бр.34 от 2006г., изм., бр.37 от 2006г., изм., бр.65 от 2006г., изм., бр.76 от 2006г., изм., бр.79 от 2006г., изм., бр.82 от 2006г., изм., бр.106 от 2006г., изм., бр.108 от 2006г., изм., бр.41 от 2007г., изм., бр.61 от 2007г., изм., бр.33 от 2008г., изм., бр.43 от 2008г., изм., бр.54 от 2008г., изм., бр.69 от 2008г., изм., бр.98 от 2008г., изм., бр.102 от 2008г., изм., бр.6 от 2009г., изм., бр.17 от 2009г., изм., бр.19 от 2009г., изм., бр.80 от 2009г., изм., бр.92 от 2009г., изм., бр.93 от 2009г., изм., бр.15 от 2010г., изм., бр.41 от 2010г., изм., бр.50 от 2010г., изм., бр.54 от 2010г., изм., бр.87 от 2010г., изм., бр.19 от 2011г.,изм., бр.35 от 2011г., изм., бр.54 от 2011г., изм., бр.80 от 2011г., доп., бр.29 от 2012г., доп., бр.32 от 2012г., изм., бр.38 от 2012г., изм. и доп., бр.45 от 2012г., доп., бр.47 от 2012г., изм. и доп., бр.53 от 2012г., изм., бр.77 от 2012г., изм. и доп., бр.82 от 2012г., изм., бр.99 от 2012г., изм., бр.15 от 2013г., изм., бр.24 от 2013г., доп., бр.27 от 2013г., изм. и доп., бр.28 от 2013г., изм. и доп., бр.66 от 2013г., изм., бр.109 от 2013г., изм. и доп., бр.49 от 2014г., изм. и доп., бр.53 от 2014г., изм. и доп., бр.98 от 2014г., изм., бр.105 от 2014г., изм., бр.35 от 2015г./ се правят следните изменения:
1.	В чл. 100 думите „Стратегическото планиране“ се заменят с „Планирането“, а думите „национално, регионално и общинско ниво“ се заменят с „национално и регионално равнище“. 
2.	В чл. 101 думата „стратегическото“ се заличава. 

		§ 43. В Закона за горите /Обн. ДВ, бр. 19 от 2011г., изм., бр.43 от 2011г., изм., бр.38 от 2012г., изм. и доп., бр.60 от 2012г., изм., бр.82 от 2012г., изм., бр.102 от 2012г., изм., бр.15 от 2013г., изм. и доп., бр.27 от 2013г., изм., бр.66 от 2013г., изм., бр.109 от 2013г., изм. и доп., бр.28 от 2014г., изм., бр.53 от 2014г., изм., бр.61 от 2014г., изм., бр.98 от 2014г./ в чл. 10, ал. 4, т. 1 думите „или на Националната стратегическа референтна рамка“ се заличават.

§ 44. В Закона за водите /Обн., ДВ, бр. 67 от 1999г., изм., бр.81 от 2000г., изм., бр.34 от 2001г., изм., бр.41 от 2001г., изм., бр.108 от 2001г., изм., бр.47 от 2002г., изм., бр.74 от 2002г., изм., бр.91 от 2002г., изм., бр.42 от 2003г., изм., бр.69 от 2003г., изм., бр.84 от 2003г., доп., бр.107 от 2003г., изм., бр.6 от 2004г., изм., бр.70 от 2004г., изм., бр.18 от 2005г., изм., бр.77 от 2005г., изм., бр.94 от 2005г., изм., бр.29 от 2006г., изм., бр.30 от 2006г., изм., бр.36 2006г., изм., бр.65 от 2006г., попр., бр.66 от 2006г., изм., бр.105 от 2006г., изм., бр.108 от 2006г., изм., бр.22 от 2007г., изм., бр.59 от 2007г., изм., бр.36 от 2008г., изм., бр.52 от 2008г., изм., бр.70 2008г., изм., бр.12 от 2009г., изм., бр.32 от 2009г., изм., бр.35 от 2009г., изм., бр.47 от 2009г., изм., бр.82 от 2009г., изм., бр.93 от 2009г., изм., бр.95 от 2009г., изм., бр.103 от 2009г., изм., бр.61 от 2010г., изм., бр.98 от 2010г., изм., бр.19 от 2011г., изм., бр.28 от 2011г., изм., бр.35 от 2011г., изм., бр.80 от 2011г., изм. и доп., бр.45 от 2012г., изм., бр.77 от 2012г., изм., бр.82 от 2012г., изм., бр.66 от 2013г., изм. и доп., бр.103 от 2013г., изм. и доп., бр.26 от 2014г., изм. и доп., бр.49 от 2014г., изм., бр.53 от 2014г., изм., бр.98 от 2014г., изм., бр.12 от 2015г., изм., бр.14 от 2015г., изм., бр.17 от 2015г./ в чл. 198с текста преди т. 1 се изменя така: „Чл. 198с. Единната информационна система за В и К услугите осигурява:“.
§ 45. (1) В тримесечен срок от влизането в сила на този закон Министерският съвет привежда в съответствие с него Правилника за прилагане на Закона за регионалното развитие.
(2) Министерският съвет приема наредбата по чл. 7д в шестмесечен срок от влизането в сила на този закон.